ai4bharat/Pralekha huggingface dataset:
প্রধানমন্ত্রীরদপ্তর
প্রধানমন্ত্রী নব সম্বৎসরে জনগণকে শুভেচ্ছা জানিয়েছেন
নতুন দিল্লি,২ এপ্রিল, ২০২২
প্রধানমন্ত্রী শ্রী নরেন্দ্র মোদী নব সম্বৎসরে'র শুভ অনুষ্ঠান উপলক্ষ্যে জনগণকে শুভেচ্ছা জানিয়েছেন। তিনি কামনা করেছেন যে, বিক্রম সম্বত ২০৭৯ সকলের জীবনে নতুন উদ্যম এবং নতুন উদ্দীপনা নিয়ে আসুক।
এক ট্যুইট বার্তায় প্রধানমন্ত্রী বলেছেন;
"আপনাদের সকলকে নব সম্বৎসরে'র শুভেচ্ছা জানাই। বিক্রম সম্বত ২০৭৯ সকলের জীবনে নতুন উদ্যম এবং নতুন উদ্দীপনা নিয়ে আসুক।"
CG/SS
(
বিজ্ঞানওপ্রযুক্তিমন্ত্রক
ডাঃ হর্ষ বর্ধন তিন দিনের গ্লোবাল বায়ো ইন্ডিয়া ২০২১ -এর উদ্বোধন করেছেন
নতুন দিল্লি, ১লা মার্চ, ২০২১
কেন্দ্রীয় বিজ্ঞান ও প্রযুক্তি, ভূ-বিজ্ঞান, স্বাস্থ্য ও পরিবার কল্যাণ মন্ত্রী ডাঃ হর্ষ বর্ধন আজ ভিডিও কনফারেন্সের মাধ্যমে নতুন দিল্লিতে গ্লোবাল বায়ো ইন্ডিয়া ২০২১ -এর উদ্বোধন করেছেন। তিন দিনের এই অনুষ্ঠানে জাতীয় স্তরে ভারতের জৈব প্রযুক্তির ক্ষমতা ও ভারতে এই বিষয়ে কতটা সম্ভাবনা রয়েছে, সেই নিয়ে আলোচনা হচ্ছে। ডিজিটাল প্ল্যাটফর্মে এই অনুষ্ঠানের আয়োজন করা হয়েছে। এবারের গ্লোবাল বায়ো ইন্ডিয়ার মূল ভাবনা “জীবনযাত্রায় পরিবর্তন”౼ এর ট্যাগ লাইন হল “জীব বিজ্ঞান থেকে জৈব অর্থনীতি”।
উদ্বোধনী অধিবেশনে বিশেষ অতিথি হিসেবে বক্তব্য় রেখেছেন কেন্দ্রীয় অর্থমন্ত্রী শ্রীমতী নির্মলা সীতারামণ। ডাঃ হর্ষ বর্ধন, ভারতের বিজ্ঞান ও প্রযুক্তির ব্যবস্থাপনাকে প্রাণবন্ত ও সময়োপযোগী বলে আস্থা প্রকাশ করেছেন। সরকার, বিজ্ঞান ও প্রযুক্তির বিভিন্ন ক্ষেত্রে সহযোগিতা করায় বিজ্ঞান জগতের বিভিন্ন প্রকল্পের সুবিধা হয়েছে। জৈব প্রযুক্তি দপ্তরের সচিব ড. রেণু স্বরূপ জানিয়েছেন, তিন দিনের এই অনুষ্ঠানে ৫০টির বেশি দেশের ৬০০০ এর বেশি প্রতিনিধি অংশ নিয়েছেন। তারা বিভিন্ন বিষয় নিয়ে আলাপ আলোচনা করবেন।
কেন্দ্রীয়মন্ত্রিসভা
কেন্দ্রীয় মন্ত্রিসভা উত্তর-পূর্বাঞ্চলের জন্য সুসংহত টেলিযোগাযোগ উন্নয়ন পরিকল্পনার আওতায় অরুণাচল প্রদেশ এবং আসামের দুটি জেলায় মোবাইল পরিষেবা দেবার জন্য ইউনিভার্সাল সার্ভিস অবলিগেশন ফান্ড স্কিম – এ অনুমতি দিয়েছে
নয়াদিল্লি, ০৯ ডিসেম্বর, ২০২০
প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভার বৈঠকে কেন্দ্রীয় মন্ত্রিসভা উত্তর-পূর্বাঞ্চলের জন্য সুসংহত টেলিযোগাযোগ উন্নয়ন পরিকল্পনার আওতায় অরুণাচল প্রদেশ এবং আসামের দুটি জেলায় মোবাইল পরিষেবা দেবার জন্য ইউনিভার্সাল সার্ভিস অবলিগেশন ফান্ড স্কিম – এ অনুমোদন করেছে। অরুণাচল প্রদেশের পাশাপাশি, আসামের কার্গিআঙলঙ ও দিমাহাসাও জেলায় এই পরিষেবা দেওয়ার প্রস্তাব রয়েছে।
ইউনিভার্সাল সার্ভিস অবলিগেশন ফান্ড কর্মসূচির আওতায় অরুণাচল প্রদেশের ১ হাজার ৬৮৩টি এবং আসামের ঐ দুটি জেলার ৬৯১টি মোবাইল পরিষেবাহীন গ্রামে এই সুবিধা পৌঁছে দেওয়া হবে। প্রকল্প রূপায়ণে প্রথম ৫ বছরে খরচ ধরা হয়েছে ২ হাজার ২৯ কোটি টাকা।
ইউনিভার্সাল সার্ভিস অবলিগেশন ফান্ড – এর আওতায় প্রকল্পের তহবিল সংস্থান করা হবে। ২০২২ সালের ডিসেম্বরের মধ্যে প্রকল্পের কাজ শেষ করার লক্ষ্য স্থির হয়েছে।
কর্মসূচির আওতায় মোবাইল পরিষেবাহীন গ্রামগুলিতে ৪জি মোবাইল পরিষেবা চালু করা হবে। এই পরিষেবা প্রদানের জন্য ইউনিভার্সাল সার্ভিস অবলিগেশন ফান্ড – এর বর্তমান নীতি-নির্দেশিকা অনুযায়ী প্রতিযোগিতামূলক দরপত্র আহ্বান করা হবে।
অরুণাচল প্রদেশের প্রত্যন্ত ও দুর্গম পরিষেবাহীন গ্রামগুলিতে তথা আসামের ঐ দুই জেলায় মোবাইল পরিষেবা প্রদানের ফলে ডিজিটাল যোগাযোগ ব্যবস্থার উন্নতি হবে। এছাড়াও, ই-শিক্ষা, তথ্য ও জ্ঞানের আদান-প্রদান, দক্ষতা উন্নয়ন, বিপর্যয় ব্যবস্থাপনা, ই-প্রশাসনিক উদ্যোগ, ই-বাণিজ্যিক সুযোগ-সুবিধার মতো একাধিক ক্ষেত্রে ডিজিটাল পরিষেবা আরও প্রসারিত হবে। মোবাইল পরিষেবা চালু হলে প্রত্যন্ত ও দুর্গম এই এলাকাগুলির শিক্ষা প্রতিষ্ঠানগুলিতে ডিজিটাল পদ্ধতির ব্যবহারের মাধ্যমে জ্ঞানের আদান-প্রদান বাড়বে। সেই সঙ্গে, কর্মসংস্থানের সুযোগ সৃষ্টি হবে। আত্মনির্ভার ভারত গঠনের উদ্দেশ্য পূরণে এবং ডিজিটাল ইন্ডিয়া কর্মসূচির আরও প্রসারে এই উদ্যোগ গুরুত্বপূর্ণ ভূমিকা নেবে।
কয়লামন্ত্রক
২০২১-২২ অর্থ বর্ষের জন্য কয়লা মন্ত্রক আলোচ্য বিষয় সূচির নথি চূড়ান্ত করেছে
নতুন দিল্লি, ০৪ অক্টোবর, ২০২১
কয়লা মন্ত্রক ২০২১-২২ অর্থ বর্ষের জন্য চারটি বিষয়ের ওপর আলোচ্য সূচি চূড়ান্ত করেছে। সেগুলি হলো – কয়লা ক্ষেত্রে সংস্কার, কয়লা সরবরাহ ও একটি নির্দিষ্টহার বজায় রাখা, প্রতিষ্ঠান ভবন এবং ভবিষ্যৎ কর্মসূচি।
এই প্রথমবার আগামী বছরের জন্য একটি আলোচ্য বিষয়সূচির নথি সংকলন আকারে বের করা হয়েছে এবং তা সমস্ত বরিষ্ঠ কর্মীদের প্রদান করা হয়েছে। মূলত যারা নিয়মিত পর্যবেক্ষণ সহ সারা বছর এই চারটি ক্ষেত্রে পরিচালনার দায়িত্বে রয়েছেন, তাদেরকেই এই সংকলন দেওয়া হয়েছে।
কয়লা মন্ত্রকের সচিব এই আলোচ্য সূচির বিষয়ে পর্যালোচনা করেছেন। বিগত কয়েক বছরে কয়লা ক্ষেত্রে নেওয়া বড় ধরণের সংস্কারগুলির বিষয়েও বিশেষ গুরুত্ব দেওয়া হয়েছে। ২০২৪ সালের মধ্যে এক বিলিয়ন টন কয়লা উৎপাদনের লক্ষ্যমাত্রা সুনিশ্চিত করার জন্য দক্ষতা বিকাশের ওপর গুরুত্ব আরোপ করা হয়েছে। পাশাপাশি ২০২১-২২ অর্থ বর্ষে কয়লা ক্ষেত্রে সংস্কার, ঝরিয়া মাস্টার প্লান, কলয়া উত্তলোনের সুবিধা, কয়লা খনিগুলিতে নিরাপত্তা, বিপণন ক্ষেত্রের সংস্কার, জমি অধিগ্রহণ এবং সৌর বিদ্যুৎ প্রকল্পে গুরুত্ব ও প্রতিবেশী দেশে কয়লা রপ্তানির ওপর বিশেষ জোর প্রাধান্য দেওয়া হয়েছে। এমনকি কয়লা পরীক্ষার জন্য পরীক্ষাগারগুলির উন্নতিসাধন এবং কর্মীদের জন্য প্রশিক্ষণের বিষয়ও এর মধ্যে অন্তর্ভুক্ত করা হয়েছে। পাশাপাশি ভবিষ্যৎ কর্মসূচির মধ্যে কয়লা থেকে রাসায়নিক : হাইড্রোজেন গ্যাস, তরল জ্বালানি, রাসায়নিক ও সার তৈরির বিষয়ে গবেষণার ওপর গুরুত্ব আরোপ করা হয়েছে। উল্লেখ্য, কয়লা মন্ত্রকের ওয়েবসাইটে ২০২১-২২ অর্থ বর্ষে আলোচ্য সূচির বিষয়ে বিস্তারিত তথ্য জানা যাবে।
CG/SS/SKD/
(Visitor Counter : 156
স্বাস্থ্যওপরিবারকল্যাণমন্ত্রক
ভারত কোভিড-১৯ টিকাকরণ ১২৫ কোটি ৭৫ লক্ষ অতিক্রম করেছে
গত ২৪ ঘণ্টায় ৭৩ লক্ষ ৬৭ হাজারেরও বেশী মানুষ টিকা নিয়েছেন
কোভিড মুক্ত হওয়ার হার বর্তমানে ৯৮.৩৫ শতাংশ
গত ২৪ ঘণ্টায় নতুন করে সংক্রমিত হয়েছেন ৯ হাজার ২১৬ জন
ভারতে সক্রিয় সংক্রমিতের সংখ্যা ৯৯ হাজার ৯৭৬
সাপ্তাহিক সংক্রমিতের হার ০.৮৪ শতাংশ, যা গত ১৮ দিন ধরে ১ শতাংশের নীচে রয়েছে
নতুনদিল্লি, ৩রা ডিসেম্বর, ২০২১
দেশে এ পর্যন্ত ১,২৫,৭৫,০৫,৫১৪টি টিকার ডোজ দেওয়া হয়েছে। গতকাল টিকা দেওয়া হয়েছে ৭৩,৬৭,২৩০ জনকে।
স্বাস্থ্য কর্মীদের মধ্যে ১,০৩,৮৪,১১৩ জন টিকার প্রথম ডোজ এবং ৯৫,২১,৪৯৯ জন টিকার দ্বিতীয় ডোজ পেয়েছেন। প্রথম সারির করোনা যোদ্ধাদের মধ্যে ১,৮৩,৭৯,৬৯৩ জন প্রথম ডোজ এবং ১,৬৫,৪০,৬৭৮ জন দ্বিতীয় ডোজ পেয়েছেন। ১৮-৪৪ বছর নাগরিকদের মধ্যে প্রথম ডোজ পেয়েছেন ৪৬,২৮,১৪,৭৮১ জন এবং দ্বিতীয় ডোজ পেয়েছেন ২৩,৩৮,৭২,৩২৫ জন। ৪৫-৫৯ বছর বয়সী নাগরিকদের মধ্যে প্রথম ডোজ পেয়েছেন ১৮,৫৭,৫০,৮৫৯ জন। আর দ্বিতীয় ডোজ পেয়েছেন ১২,৩৩,১৯,৮৭৬ জন। যাঁদের বয়স ৬০-এর ওপরে তাঁদের মধ্যে ১১,৬৩,১০,৮৪৭ জন প্রথম ডোজ এবং ৮,০৬,১০,৮৪৩ জন দ্বিতীয় ডোজ পেয়েছেন।
কোভিড-১৯ সংক্রমণ থেকে আরোগ্য লাভের হার ঊর্ধ্বমুখী। গত ২৪ ঘণ্টায় ৮ হাজার ৬১২ জন কোভিড মুক্ত হয়েছেন। সর্বশেষ তথ্য অনুযায়ী, দেশে ৩ কোটি ৪০ লক্ষ ৪৫ হাজার ৬৬৬ জন সুস্থ হয়ে উঠেছেন। জাতীয় আরোগ্য লাভের হার ৯৮.৩৫ শতাংশ।
ভারতে গত ২৪ ঘণ্টায় নতুন করে সংক্রমিত হয়েছেন ৯ হাজার ২১৬ জন। গত ১৫৯ দিন ধরে নতুন করে সংক্রমিত হচ্ছেন ৫০ হাজারেরও কম। কেন্দ্র, রাজ্য এবং কেন্দ্রশাসিত অঞ্চলের মিলিত প্রয়াসের সুফল পাওয়া যাচ্ছে। দেশে সক্রিয় সংক্রমিতের সংখ্যা নিম্নমুখী। বর্তমানে ৯৯ হাজার ৯৭৬ জন চিকিৎসাধীন। দেশে মোট সংক্রমিতের মাত্র ০.২৯ শতাংশ চিকিৎসাধীন। ২০২০-র মার্চের পর এই হার সর্বনিম্ন।
দেশ জুড়ে নমুনা পরীক্ষার ক্ষমতা বৃদ্ধি করা হচ্ছে। গত ২৪ ঘন্টায় ১১ লক্ষ ৫৭ হাজার ১৫৬টি নমুনা পরীক্ষা করা হয়েছে। এ পর্যন্ত দেশে ৬৪ কোটি ৪৬ লক্ষ ৬৮ হাজার ৮২টি নমুনা পরীক্ষা করা হয়েছে।
একদিকে যখন নমুনা পরীক্ষা বৃদ্ধি পাচ্ছে, অন্যদিকে সাপ্তাহিক সংক্রমণের হার নিম্নমুখী। বর্তমানে এই হার ০.৮৪ শতাংশ এবং দৈনিক সংক্রমণের হার ০.৮ শতাংশ। গত ৬০ দিন ধরে দৈনিক সংক্রমণের হার ২ শতাংশের কম আর ৯৫ দিন ধরে ৩ শতাংশের কম।
CG/CB/NS
(Visitor Counter : 131
প্রতিরক্ষামন্ত্রক
ভারতীয় উপকূল রক্ষী বাহিনী আসন্ন ঘূর্ণিঝড় যশ- এর মোকাবিলায় সাজ সরঞ্জাম প্রস্তুত রেখেছে
নতুন দিল্লি, ২৩ মে, ২০২১
ভারতীয় উপকূলরক্ষী বাহিনী আসন্ন ঘূর্ণিঝড় যশ- এর মোকাবিলায় তাদের সাজ-সরঞ্জাম প্রস্তুত রেখেছে। আগামী ২৬ মে এই ঘূর্ণিঝড় পূর্ব সমুদ্র উপকূলে আছড়ে পড়ার কথা। বঙ্গোপসাগর এবং আন্দামান সাগরে সর্তকতা জারি করা হয়েছে। মৎস্যজীবীদের সমুদ্র যেতে নিষেধ করা হয়েছে। উপকূল রক্ষী বাহিনীর পক্ষ থেকে পরিস্থিতি মোকাবিলার জন্য ১৬ টি জাহাজ এবং তিনটি বিমান প্রস্তুত রাখা হয়েছে। নজরদারি চালানো হচ্ছে তামিলনাড়ু, পুদুচেরি, অন্ধ্রপ্রদেশ, ওড়িশা এবং পশ্চিমবঙ্গ ও আন্দামান-নিকোবর দ্বীপপুঞ্জের সমুদ্র উপকূলে।
পরিস্থিতির কথা বিবেচনা করে ৩১ টি উপকূল রক্ষী বিপর্যয় মোকাবিলা বাহিনীকে সাজ সরঞ্জাম নিয়ে প্রস্তুত রাখা হয়েছে। চিকিৎসক দল এবং অ্যাম্বুলেন্স মোতায়েন রাখা হয়েছে। এ পর্যন্ত গভীর সমুদ্র থেকে ২৫৪ টি নৌকাকে নিরাপদ আশ্রয়ে নিয়ে আসা হয়েছে।
CG/ SB
(Visitor Counter : 124
প্রধানমন্ত্রীরদপ্তর
ভিওয়ান্ডির দুর্ঘটনায় মর্মাহত প্রধানমন্ত্রী
নয়াদিল্লি, ১ মে, ২০২৩
প্রধানমন্ত্রী শ্রী নরেন্দ্র মোদী মহারাষ্ট্রের ভিওয়ান্ডির দুর্ঘটনায় শোক প্রকাশ করেছেন।
প্রধানমন্ত্রীর দপ্তর থেকে ট্যুইটে বলা হয়েছে;
“মহারাষ্ট্রের ভিওয়ান্ডির দুর্ঘটনায় মর্মাহত। নিহতদের পরিবার-পরিজনকে জানাই গভীর সমবেদনা। আহতদের দ্রুত আরোগ্য কামনা করি। মৃতদের নিকটাত্মীয়কে প্রধানমন্ত্রীর জাতীয় ত্রাণ তহবিল থেকে এককালীন ২ লক্ষ টাকা অর্থ সাহায্য দেওয়া হবে। আহতদের দেওয়া হবে ৫০ হাজার টাকা: প্রধানমন্ত্রী @narendramodi”
PG/PM/NS
(
প্রধানমন্ত্রীরদপ্তর
ফ্রান্সের সশস্ত্র বাহিনী দপ্তরের মন্ত্রীর সঙ্গে প্রধানমন্ত্রীর সাক্ষাৎ
নতুনদিল্লি, ১৭ই ডিসেম্বর, ২০২১
প্রধানমন্ত্রী শ্রী নরেন্দ্র মোদীর সঙ্গে ফ্রান্সের সশস্ত্র বাহিনী দপ্তরের মন্ত্রী মিস ফ্লোরেন্স পার্লে সাক্ষাৎ করেছেন।
এক ট্যুইট বার্তায় প্রধানমন্ত্রী বলেছেনঃ-
“ফ্রান্সের সশস্ত্র বাহিনী দপ্তরের মন্ত্রী @florence_parly আজ এসেছিলেন। তাঁর সঙ্গে প্রতিরক্ষা ক্ষেত্রে দ্বিপাক্ষিক সহযোগিতা , আঞ্চলিক নিরাপত্তা ভারত-প্রশান্ত মহাসাগরীয় অঞ্চলের পরিস্থিতি এবং ইইউ পরিষদে পরবর্তী সভাপতি হিসেবে ফ্রান্সের ভূমিকা নিয়ে আলোচনা হয়েছে।
আমাদের কৌশলগত অংশীদারীত্বকে আরো শক্তিশালী করে তোলার জন্য আমি ভারতের অঙ্গীকারের কথা আবারো নিশ্চিত করছি।“
CG/CB/NS
(
প্রধানমন্ত্রীরদপ্তর
আত্মনির্ভর ভারত গড়ে তুলতে তথ্য সংগ্রহ ও ভূ-এলাকা সম্পর্কিত তথ্য
সংকলন একটি বড় পদক্ষেপ : প্রধানমন্ত্রী
এ ধরনের সংস্কার বিনিয়ন্ত্রণের মাধ্যমে ভারতে ব্যবসা-বাণিজ্যের অনুকূল বাতাবরণ গড়ে তুলতে আমাদের অঙ্গীকারকে প্রতিফলিত করে : প্রধানমন্ত্রী
নয়াদিল্লি, ১৫ ফেব্রুয়ারি, ২০২১
প্রধানমন্ত্রী শ্রী নরেন্দ্র মোদী বলেছেন, ভূ-এলাকা সম্পর্কিত তথ্য সংগ্রহ ও তা সংকলনের ক্ষেত্রে নীতি-নির্দেশিকার উদারীকরণ আত্মনির্ভর ভারত গড়ে তোলার দৃষ্টিভঙ্গীর দিক থেকে একটি বড় পদক্ষেপ। এক্ষেত্রে সংস্কারমূলক উদ্যোগ দেশের কৃষক, স্টার্টআপ, বেসরকারি ক্ষেত্র, রাষ্ট্রায়ত্ত ক্ষেত্র এবং গবেষণাধর্মী প্রতিষ্ঠানগুলিকে উদ্ভাবনমূলক কাজকর্ম গ্রহণে এবং উপযুক্ত সমাধানসূত্র খুঁজে বের করতে সাহায্য করবে।
একগুচ্ছ ট্যুইটে প্রধানমন্ত্রী বলেছেন, “আমাদের সরকার এমন একটি সিদ্ধান্ত নিয়েছে যা ডিজিটাল ভারত গড়ে তোলার কাজে গতি সঞ্চার করবে। ভূ-এলাকা সম্পর্কিত তথ্য সংগ্রহ ও তার প্রণয়নের ক্ষেত্রে নীতি-নির্দেশিকার উদারীকরণ আত্মনির্ভর ভারত গড়ে তোলার দৃষ্টিভঙ্গীর দিক থেকে আমাদের একটি বড় পদক্ষেপ।
এ ধরনের তথ্যের পরিচালনার ক্ষেত্রে গৃহীত সংস্কারগুলি দেশের কৃষক, স্টার্টআপ, বেসরকারি ক্ষেত্র, রাষ্ট্রায়ত্ত ক্ষেত্র এবং গবেষণাধর্মী প্রতিষ্ঠানগুলিকে উদ্ভাবনমূলক কাজকর্ম গ্রহণে এবং উপযুক্ত সমাধানসূত্র খুঁজে বের করতে সাহায্য করবে। এর ফলে, কর্মসংস্থানের সুযোগ সৃষ্টির পাশাপাশি, আর্থিক বিকাশ হারও বৃদ্ধি পাবে।
ভূ-এলাকা সম্পর্কিত এবং রিমোর্ট সেন্সিং বা দূর নিয়ন্ত্রিত তথ্যের কার্যকর ব্যবহারের পারস্পরিক প্রয়োগের মাধ্যমে ভারতের কৃষকরাই লাভবান হবেন। তথ্যের উদারীকরণ ঘটলে তা নতুন প্রযুক্তির উদ্ভাবনের ক্ষেত্রে সহায়ক হবে। পক্ষান্তরে, কৃষি ও সহযোগী ক্ষেত্রে কার্যদক্ষতা আরও বাড়াবে।
এ ধরনের তথ্যের সংকলনের ক্ষেত্রে গৃহীত সংস্কার মূলক পদক্ষেপ বিনিয়ন্ত্রণের মাধ্যমে ভারতে ব্যবসা-বাণিজ্যের অনুকূল বাতাবরণ গড়ে তুলতে আমাদের অঙ্গীকারকে প্রতিফলিত করে”।
শিল্পওবাণিজ্যমন্ত্রক
তিনটি গুরুত্বপূর্ণ রেল প্রকল্পের সুপারিশ করেছে নেটওয়ার্ক প্ল্যানিং গ্রুপ
নয়াদিল্লি, ৪ আগস্ট ২০২২
‘পিএম গতি শক্তি ন্যাশনাল মাস্টার প্ল্যান’-এর প্রাতিষ্ঠানিক কাঠামোর অধীনে গঠিত নেটওয়ার্ক প্ল্যানিং গ্রুপ তিনটি গুরুত্বপূর্ণ রেল প্রকল্পের পরীক্ষা ও সুপারিশ করেছে ৩ আগস্ট, ২০২২। এগুলি হল – গোরক্ষপুর ক্যান্টনমেন্ট-বাল্মীকিনগর রেল লাইন, কাটিহার-মুকুরিয়া ও কাটিহার-কুমেদপুর ডবল লাইন, পাছোরা-জামনের লাইনের গেজ পরিবর্তন এবং বোড়ওয়াড় পর্যন্ত লাইন সম্প্রসারণ। তিনটি প্রকল্পই অত্যন্ত গুরুত্বপূর্ণ কারণ এর ফলে পশ্চাতভূমি পর্যন্ত পণ্য পরিবহণ দ্রুত করা যাবে যার ফলে লজিস্টিক্স-এর কার্যকারিতা বাড়বে এবং খরচ কমবে।
রেল মন্ত্রক ৩ হাজার মিলিয়ন মেট্রিক টন পণ্য পরিবহণের লক্ষ্য পূরণের জন্য রেল লাইনের ‘হাই ডেনসিটি নেটওয়ার্ক’ চিহ্নিত করেছে। তার মধ্যে তিনটি গুরুত্বপূর্ণ প্রকল্পের অন্যতম কাটিহার-মুকুরিয়া এবং কাটিহার-কুমেদপুর ডবল লাইনের কাজ। এই শাখাটি অত্যন্ত ব্যস্ত। বর্তমানে এটি সিঙ্গল লাইন। এটি দিয়ে রাজধানী চলাচল করে। উত্তর-পূর্বের সঙ্গে হাওড়াকে জুড়তে এটি অত্যন্ত গুরুত্বপূর্ণ। এই শাখাটি ডবল লাইন হলে কলকাতা বন্দর থেকে বিরাট নগর পর্যন্ত পণ্য চলাচলে সুবিধা হবে। এই প্রকল্পটির খরচ ধরা হয়েছে ৯৪২ কোটি টাকা।
এছাড়াও অন্য দুটি প্রকল্পের মধ্যে আছে গোরক্ষপুর ক্যান্টনমেন্ট থেকে বাল্মীকিনগর অর্থাৎ, পশ্চিম ভারতের সঙ্গে উত্তর-পূর্বাঞ্চলের রাজ্যগুলির মধ্যে পণ্য পরিবহণ, বিশেষ করে খাদ্যশস্য পরিবহণে সুবিধা হবে। বাল্মীকিনগর থেকে মুজফফরপুর পর্যন্ত রেল লাইন ডবল করার কাজ চলছে। গোটা প্রকল্পটির খরচ ধরা হয়েছে ১,১২০ কোটি টাকা। আরও একটি প্রকল্প হল মহারাষ্ট্রের পাছোরা থেকে জামনের রেল লাইনের গেজ পরিবর্তন এবং বোড়ওয়াড় পর্যন্ত রেল লাইনের সম্প্রসারণ। ৮৪ কিলোমিটার দীর্ঘ এই প্রকল্পের জন্য খরচ হবে ৯৫৫ কোটি টাকা।
এই প্রকল্পগুলির জন্য পরিবেশ, বন ও জলবায়ু পরিবর্তন মন্ত্রক দ্রুত ছাড়পত্র দেওয়ার আশ্বাস দিয়েছে। ‘পিএম গতি শক্তি ন্যাশনাল মাস্টার প্ল্যান’-এর মাধ্যমে প্রস্তাবিত খরচে আগামী পাঁচ বছরে এই প্রকল্পগুলি রূপায়ণ সম্ভব হবে।
(PG/AP/DM
তথ্যওসম্প্রচারমন্ত্রক
তথ্য ও সম্প্রচার মন্ত্রকের পূর্বাঞ্চলীয় প্রধান হিসাবে দায়িত্ব নিলেন ভূপেন্দ্র কাইন্থোলা
কলকাতা, ১৪ ডিসেম্বর, ২০২১
ইন্ডিয়ান ইনফরমেশন সার্ভিসের ১৯৮৯ ব্যাচের আধিকারিক শ্রী ভুপেন্দ্র কাইন্থোলা আজ কলকাতা পিআইবি কার্যালয়ে তথ্য ও সম্প্রচার মন্ত্রকের পূর্বাঞ্চলীয় মহানির্দেশক হিসাবে দায়িত্বভার গ্রহণ করলেন। এর আগে শ্রী কাইন্থোলা পুণে ফিল্ম অ্যান্ড টেলিভিশন ইন্সটিটিউট অফ ইন্ডিয়া  – এর অধিকর্তা ছিলেন।
শ্রী কাইন্থোলা এক সময়ে চন্ডীগড়ের প্রেস ইনফরমেশন ব্যুরো’তে কাজ করেছেন এবং দিল্লিতে দূরদর্শনের বার্তা বিভাগে অতিরিক্ত মহানির্দেশক  হিসাবে কাজ করেছেন। এছাড়াও, তিনি ডাইরেক্টোরেট অফ অ্যাডভার্টাইজিং অ্যান্ড ভিজ্যুয়াল পাবলিসিটি , ডাইরেক্টোরেট অফ ফিল্ম ফেস্টিভালস্  এবং লোকসভা টিভি -তে কাজ করেছেন।
SSS/SS/SB
(Visitor Counter : 33
শিল্পওবাণিজ্যমন্ত্রক
ভারত এবং অস্ট্রেলিয়াকে অবশ্যই সরবরাহ শৃঙ্খলে স্থিতিস্থাপকতা বৃদ্ধির লক্ষ্যে এবং ভারত-প্রশান্ত মহাসাগরীয় অঞ্চলে আরও দৃঢ়ভাবে কাজ করতে হবে- বাণিজ্য ও শিল্প, ক্রেতা সুরক্ষা, খাদ্য ও গণবন্টন এবং বস্ত্রমন্ত্রী শ্রী পীযূষ গোয়েল
নয়াদিল্লী, ২৭ সেপ্টেম্বর, ২০২১
ভারত এবং অস্ট্রেলিয়ার বাণিজ্যিক চ্যাম্পিয়ান গোষ্ঠীর ভূমিকা অত্যন্ত গুরুত্বপূর্ণ হয়ে উঠেছে। কারণ এটি ভারত ও অস্ট্রেলিয়ার নীতি নির্ধারকদের মধ্যে একটি প্ল্যাটফর্ম প্রদান করেছে। দেশের স্বাধীনতার ৭৫ বছর উপলক্ষ্যে 'আজাদি কা অমৃত মহোৎসব' উদযাপনের অঙ্গ হিসেবে এই প্ল্যাটফর্ম অত্যন্ত গুরুত্বপূর্ণ। উভয় দেশই কোভিড-১৯ সংকট মোকাবিলায় ঐক্যবদ্ধভাবে রপ্তানী বৃদ্ধির সম্ভাবনা এবং অর্থনীতি পূর্নগঠনের লক্ষ্যে কাজ করে চলেছে। ভারত অস্ট্রেলিয়া বাণিজ্যিক চ্যাম্পিয়ান গোষ্ঠীর আজ এক আলোচনা সভায় একথা জানিয়েছেন কেন্দ্রীয় বাণিজ্য, ক্রেতা সুরক্ষা, খাদ্য ও গণবন্টন এবং বস্ত্রমন্ত্রী শ্রী পীযুষ গোয়েল। তিনি বলেছেন, কেন্দ্রীয় সরকার ভারতকে সরবরাহ শৃঙ্খলের ক্ষেত্রে গ্লোবাল হাবে পরিণত করতে এবং অর্থনীতির পুনরুজ্জীবনে কাজ শুরু করেছে। এখন সরকার এই বিশ্ব মূল্য শৃঙ্খলে অস্ট্রেলিয়ার সঙ্গে অংশীদার হতে চাই বলেও মন্তব্য করেছেন তিনি। কেন্দ্রীয় মন্ত্রী বলেন, বেসরকারী ক্ষেত্রের বিকাশের পাশাপাশি একটি দেশীয় বাজার গড়ে তোলা প্রয়োজন। এতে আন্তর্জাতিক সরবরাহ শৃঙ্খল আরও শক্তিশালী হবে।
কেন্দ্রীয় মন্ত্রী এদিন উভয় দেশের ব্যবসায়িক ক্ষেত্রে ভারত-অস্ট্রেলিয়া কার্যনির্বাহী গোষ্ঠীর গুরুত্বপূর্ণ ভূমিকার কথা তুলে ধরেন। ভারত ও অস্ট্রেলিয়াকে অবশ্যই সরবরাহ শৃঙ্খলের লক্ষ্যে এবং ভারত-প্রশান্ত মহাসাগরীয় অঞ্চলে আরও বেশি কর্মসংস্থানের সুযোগ তৈরিতে কাজ করতে হবে বলেও তিনি জানান। শ্রী গোয়েল কোভিড-১৯এর পরবর্তী সময় উভয় দেশের মধ্যে দ্বিপাক্ষিক সম্পর্ক বৃদ্ধির জন্য উচ্ছ্বসিত প্রশংসা জানান। কেন্দ্রীয় মন্ত্রী উল্লেখ করেন যে শিল্পের জন্য অনুকূল পরিবেশ তৈরিতে সরকার জাতীয় এক জানলা ব্যবস্থাপনা চালু করার মতো একাধিক সংস্কারমূলক পদক্ষেপ গ্রহণ করেছে। ভারত-অস্ট্রেলিয়া বাণিজ্যিক চ্যাম্পিয়ান গোষ্ঠীর মূল লক্ষ্যই হল উভয় দেশের মধ্যে দ্বিপাক্ষিক বাণিজ্যিক সম্পর্ক আরও মজবুত করা এবং আর্থিক বিকাশের পথ সুগম করে তোলা। এদিনের বৈঠকে অস্ট্রেলিয়া সরকারের বাণিজ্য, পর্যটন ও বিনিয়োগ দপ্তরের মন্ত্রী ড্যান তেহান বলেন, ভারত ও অস্ট্রেলিয়ার মধ্যে বাণিজ্য এবং বিনিয়োগ ক্ষেত্রে আর্থিক কৌশল এক গুরুত্বপূর্ণ, প্রাসঙ্গিক অংশীদার বিষয় হয়ে উঠেছে। দুই দেশের মধ্যে সম্পর্ক শক্তিশালী হলে উভয় দেশের মধ্যে মানুষের সঙ্গে মানুষের সম্পর্ক আরও মজবুত হয়ে উঠবে। অনুষ্ঠানে বণিক সভা সিআইআই-এর মহানির্দেশক শ্রী চন্দ্রজিৎ ব্যানার্জী সহ অন্যান্য বিশিষ্ট ব্যক্তিবর্গ বক্তব্য রাখেন।
CG/SS/NS
(Visitor Counter : 124
শিল্পওবাণিজ্যমন্ত্রক
কাঁকিনাডার গভীর সমুদ্র বন্দর থেকে এবার জাহাজে চাল রপ্তানি শুরু হলো
নতুন দিল্লি,১৪ ফেব্রুয়ারি,২০২১
ভারত চাল রপ্তানির ক্ষেত্রে আরও একটি উল্লেখযোগ্য পদক্ষেপ গ্রহণ করেছে। অন্ধ্রপ্রদেশের কাঁকিনাডার গভীর সমুদ্র বন্দর থেকে এবার জাহাজে করে চাল রপ্তানির কাজ শুরু হয়েছে। ভারতের কৃষি ও প্রক্রিয়াজাত উৎপাদক রপ্তানি উন্নয়ন কর্তৃপক্ষ, অ্যাপেডার আওতাধীন রপ্তানি সংস্থা মেসার্স সত্যম বালাজি রাইস ইন্ডাস্ট্রিজ প্রাইভেট লিমিটেড গত ১২ ফেব্রুয়ারি জাহাজে করে চাল রপ্তানি করেছে।
ওই দিন কাঁকিনাডা সমুদ্র বন্দরে পতাকা উত্তোলন করে জাহাজের যাত্রা শুরু করেন অ্যাপেডার চেয়ারম্যান ডঃ এম অঙ্গামুথু। এছাড়াও উপস্থিত ছিলেন পূর্ব গোদাবরীর জেলা সমাহর্তা ডক্টর জি লক্সমিশা, কাঁকিনাডা সমুদ্র বন্দরের মুখ্য কার্যনির্বাহী আধিকারিক শ্রী এম মুরলিধর প্রমূখ।
অনুমোদিত চাল রপ্তানিকারকরা কাঁকিনাডার গভীর সমুদ্রবন্দরকে ব্যবহার করে চাল রপ্তানি করতে পারে বলে অ্যাপেডার পক্ষ থেকে অন্ধ্রপ্রদেশ সরকারকে জানানো হয়েছিল। চলতি অর্থবছরে  ভারত থেকে চালের চাহিদা ব্যাপক হারে বৃদ্ধি পাওয়ায় কাঁকিনাডার নোঙ্গর বন্দরে তীব্র যানজট দেখা দেয়। কেননা ওই বন্দর দিয়েই চাল রপ্তানি হয়। কাঁকিনাডার চাল রপ্তানি সংগঠনের পক্ষ থেকে অন্ধ্রপ্রদেশ সরকারকে কাঁকিনাড়া গভীর সমুদ্র বন্দর ব্যবহারের আর্জি জানানো হয়েছিল।
ভারত থেকে ২০২০-২১ অর্থবছরের প্রথম তিন মাসে চাল, গম সহ ভোজ্য শস্যের রপ্তানির পরিমাণ ব্যাপকহারে বৃদ্ধি পেয়েছিল।
২০২০-র এপ্রিল থেকে ডিসেম্বর পর্যন্ত ভোজ্য শস্যের রপ্তানির পরিমাণ বিগত আর্থিক বছরের ৩২,৫৫১ কোটি টাকার চেয়ে বের হয়েছিল ৪৯, ৮৩২ কোটি টাকা। পরিসংখ্যান অনুযায়ী, ২০২০-র এপ্রিল থেকে ডিসেম্বর পর্যন্ত ২২,০৩৮ কোটি টাকার বাসমতি চাল রপ্তানি করা হয়েছে। ওই একই সময়ে তার আগের বছর রপ্তানির পরিমাণ ছিল ২০,৯২৬ কোটি টাকা।
এর পাশাপাশি, ২০২০-২১ অর্থবছরে বাসমতি নয়, এমন চাল জাহাজে রপ্তানির পরিমাণ ছিল ২২,৮৫৬ কোটি টাকা। কোভিড জনিত পরিস্থিতিতে এশিয়া এবং আফ্রিকার দেশগুলিতে সমুদ্রপথে জাহাজে করে বাসমতি নয়, এমন চাল রপ্তানির পরিমাণ বহুলাংশে বৃদ্ধি পেয়েছে। কেননা সেই সময় অনেক দেশই জরুরি পরিস্থিতি সামাল দিতে চাল সংগ্রহ করে তা মজুত করে রেখেছিল। এরমধ্যে থাইল্যান্ডের কথা উল্লেখ করা যেতে পারে। যে দেশ ভারতের পরেই সবচেয়ে বেশি চাল উৎপাদন করে।কিন্তু খরা জনিত পরিস্থিতিতে গত বছর তাদের চাল উৎপাদন ব্যাপকহারে হ্রাস পেয়েছিল।
প্রধানমন্ত্রীরদপ্তর
ব্রিকসের সম্প্রসারণ নিয়ে প্রধানমন্ত্রীর বিবৃতি
নতুন দিল্লি, ২৪শে আগষ্ট ২০২৩
সুধীবৃন্দ,
গণমাধ্যমের বন্ধুসকল,
নমস্কার!
ব্রিকস শিখর সম্মেলনের সফল আয়োজনের জন্য সর্বপ্রথম আমি আমার বন্ধু রাষ্ট্রপতি রামাফোসাকে আন্তরিক অভিনন্দন জানাচ্ছি।
তিন দিনের এই সম্মেলনে অনেক ইতিবাচক ফলাফল প্রত্যক্ষ করায় আমি অত্যন্ত আনন্দিত।
ব্রিকসের পঞ্চদশ বর্ষপূর্তি উপলক্ষে আমরা এই গোষ্ঠীর সম্প্রসারণের জন্য গুরুত্বপূর্ণ সিদ্ধান্ত নিয়েছি।
গতকাল আমি যে বিষয়টির উল্লেখ করেছিলাম তা হল, ভারত সবসময় ব্রিকসের সদস্য সংখ্যা বৃদ্ধিকে সর্বতো সমর্থন জানিয়ে এসেছে।
ভারত সবসময় বিশ্বাস করে নতুন সদস্যের অন্তর্ভুক্তিতে ব্রিকস সংগঠন হিসেবে শক্তিশালী হবে এবং আমাদের যৌথ প্রয়াসের ক্ষেত্রে তা প্রেরণাদায়ক হয়ে উঠবে।
এই পদক্ষেপ বহুমুখী বিশ্ব শৃঙ্খলে বিশ্বের নানা দেশের বিশ্বাসের ক্ষেত্রে এক নতুন শক্তি সঞ্চার করবে।
আমি এ’ বিষয়ে খুশী যে আমরা নীতি নির্দেশিকা, গুণগত মান, নির্ণায়ক এবং সম্প্রসারণের প্রক্রিয়া নিয়ে ঐকমত্যে পৌঁছতে পেরেছি।
এই বিষয়গুলির ওপর ভিত্তি করেই আমরা আর্জেন্টিনা, মিশর, ইরান, সৌদি আরব, ইথিওপিয়া এবং সংযুক্ত আরব আমিরশাহীকে ব্রিকসের নতুন সদস্য হিসেবে স্বাগত জানিয়েছি।
প্রথমত, এই সব দেশের নেতৃত্ব এবং সেখানকার জনসাধারণকে আমি আন্তরিক অভিনন্দন জানাচ্ছি।
আমি স্থির নিশ্চিত এই সব দেশগুলির সঙ্গে সম্মিলিত সহযোগিতার ফলে নতুন শক্তি এবং নতুন গতি সঞ্চারিত হবে।
এই সব দেশগুলির সঙ্গে ভারতের নিবিড় এবং ঐতিহাসিক সম্বন্ধসূত্র রয়েছে।
ব্রিকসের সাহায্য নিয়ে আমরা আমাদের দ্বিপাক্ষিক সহযোগিতার ক্ষেত্রে নতুন মাত্রার সংযোজন ঘটাতে পারব।
যেসব দেশগুলি ব্রিকসের পরিবারে যোগ দিতে ইচ্ছাপ্রকাশ করেছে ভারত সহযোগী দেশগুলির সঙ্গে ঐকমত্যের ভিত্তিতে তাদের স্বাগত জানাতে গঠনশীল ভূমিকা নেবে।
বন্ধুগণ,
ব্রিকসের আধুনিকীকরণ এবং সম্প্রসারণের মধ্যে দিয়ে যে বার্তা ফুটে ওঠে তা হল, সমস্ত বিশ্ব প্রতিষ্ঠানকে পরিবর্তিত সময়ের চাহিদার সঙ্গে সংগতি বিধান করে চলতে হয়।
এটা এমন এক উদ্যোগ যা বিংশ শতাব্দীতে প্রতিষ্ঠিত অন্য বিশ্ব প্রতিষ্ঠানগুলির ক্ষেত্রেও সংস্কারের পথে একটি দৃষ্টান্ত স্বরূপ হতে পারে।
বন্ধুগণ,
এই মাত্র আমার বন্ধু রাষ্ট্রপতি রামাফোসা চন্দ্রাভিযানের সাফল্যের জন্য ভারতকে অভিনন্দন জানিয়েছেন এবং গতকাল থেকে সকলের কাছ থেকেই আমি এ অভিনন্দন বার্তা পাচ্ছি।
বিশ্বজুড়ে এই সাফল্যকে কেবলমাত্র একটি দেশের সাফল্য নয়, বরং মানবতার ক্ষেত্রে এক উল্লেখযোগ্য সাফল্য হিসেবে দেখা হচ্ছে।
এটা আমাদের প্রত্যেকের কাছেই এক অসীম গর্বের বিষয় এবং সমগ্র বিশ্বের পক্ষ থেকে এই উপলক্ষে ভারতীয় বিজ্ঞানীদের অভিনন্দন জানানোর এটা এক উপযুক্ত সময়।
বন্ধুগণ,
চন্দ্রাভিযানের লক্ষ্যে গতকাল সন্ধ্যায় ভারত চাঁদের দক্ষিণ মেরুতে সফল অবতরণে সাফল্য লাভ করেছে।
এই সাফল্য কেবলমাত্র ভারতের জন্য নয়, বরং সমগ্র বিশ্বের বৈজ্ঞানিক সম্প্রদায়ের জন্য এক উল্লেখযোগ্য মাইলফলক।
ভারত যে লক্ষ্যে অর্জন করেছে চাঁদের সেই দক্ষিণ মেরুতে ইতিপূর্বে কেউ কখনও অবতরণ করতে পারে নি। ভারতের এই প্রয়াস সফল হওয়ায় বলতেই হবে বিজ্ঞান আমাদেরকে অনাবিস্কৃত এক দুর্গম ভূখণ্ডে পৌঁছে দিতে সফল হয়েছে।
ফলত এটা বিজ্ঞান এবং সকল বিজ্ঞানীদের জন্য এক অসাধারণ কীর্তির সাক্ষ্য হিসেবে সূচিত হবে।
এই ঐতিহাসিক ক্ষণে আমার জন্য, ভারতের জন্য, ভারতীয় বিজ্ঞানীদের জন্য এবং বিশ্বের সমগ্র বৈজ্ঞানিক সম্প্রদায়ের জন্য যে অভিনন্দন বার্তা এসে পৌঁছচ্ছে, সেব্যাপারে আমি আপনাদের সকলকে আমার তরফ থেকে আমার দেশবাসীর পক্ষ থেকে এবং আমাদের বৈজ্ঞানিকদের পক্ষ থেকে সর্বসমক্ষে ধন্যবাদ জানাতে চাই।
আপনাদেরকে ধন্যবাদ।
প্রধানমন্ত্রী মূল বিবৃতিটি হিন্দিতে
(AG/AB /SG/
প্রধানমন্ত্রীরদপ্তর
পিঙ্গালি ভেঙ্কাইয়ার জন্ম বার্ষিকীতে প্রধানমন্ত্রীর শ্রদ্ধার্ঘ
নয়াদিল্লি, ২ আগস্ট, ২০২২
প্রধানমন্ত্রী শ্রী নরেন্দ্র মোদী পিঙ্গালি ভেঙ্কাইয়ার জন্ম বার্ষিকীতে তাঁর প্রতি শ্রদ্ধা জানিয়েছেন।
এক ট্যুইট বার্তায় প্রধানমন্ত্রী বলেছেন ;
“মহান পিঙ্গালি ভেঙ্কাইয়ার জন্ম বার্ষিকীতে আমি তাঁর প্রতি শ্রদ্ধা জানাচ্ছি। জাতীয় পতাকা উপহার দেওয়ায় আমরা সমগ্র জাতি তাঁর প্রতি ঋণী। এজন্য আমরা গর্ব অনুভব করি। জাতীয় পতাকা থেকে শক্তি এবং অনুপ্রেরণা নিয়ে রাষ্ট্রের অগ্রগতির স্বার্থে আমরা যেন কাজ করে চলি।”
PG/AB/NS
(
প্রধানমন্ত্রীরদপ্তর
ভারতীয় বিমান বাহিনীর প্রতিষ্ঠা দিবসে প্রধানমন্ত্রীর শুভেচ্ছা
নতুনদিল্লি, ৮ই অক্টোবর, ২০২০
প্রধানমন্ত্রী শ্রী নরেন্দ্র মোদী ভারতীয় বিমান বাহিনীর সদস্যদের প্রতিষ্ঠা দিবসের শুভেচ্ছা জানিয়েছেন।
প্রধানমন্ত্রী বলেছেন, “এয়ারফোর্স ডে উপলক্ষ্যে ভারতীয় বিমান বাহিনীর সব বীর যোদ্ধাদের অনেক অনেক শুভেচ্ছা জানাই। আপনারা শুধু দেশের আকাশ সীমাকেই সুরক্ষিত রাখেন না, জরুরী পরিস্থিতিতে মানবসেবার ক্ষেত্রে অগ্রণী ভুমিকাও পালন করেন। মা ভারতীর সুরক্ষার জন্য আপনাদের সাহস, শৌর্য আর নিষ্ঠা, সকলের কাছে অনুপ্রেরণার উৎস।“
CG/CB
(
নীতিআয়োগ
পুষ্টি বিষয়ক তথ্য প্রদানের লক্ষ্যে নীতি আয়োগ "পোষণ জ্ঞান" নামে একটি ডিজিটাল তথ্য ভাণ্ডারের সূচনা করেছে
নতুন দিল্লী ১৩ই এপ্রিল ২০২১
বিল এন্ড মেলিন্ডা গেটস ফাউন্ডেশন এবং অশোকা বিশ্ববিদ্যালয়ের সেন্টার ফর সোশ্যাল এন্ড বিহেভিয়ার চেঞ্জের সঙ্গে অংশীদারিত্বে,নীতি আয়োগ আজ "পোষণ জ্ঞান" নামে স্বাস্থ্য ও পুষ্টি বিষয়ক একটি জাতীয় ডিজিটাল তথ্য ভাণ্ডারের সূচনা করেছে।
উদ্বোধনী অনুষ্ঠানে ভাষণ দেন নীতি আয়োগের সহ সভাপতি ড:রাজীব কুমার,মুখ্য কার্যনির্বাহী আধিকারিক শ্রী অমিতাভ কান্ত,নারী ও শিশু বিকাশ মন্ত্রকের সচিব শ্রী রাম মোহন মিশ্র এবং অতিরিক্ত সচিব ড:রাকেশ সারওয়াল প্রমুখ।
ওয়েবসাইটটি সূচনা করে নীতি আয়োগের সহ সভাপতি ড:রাজীব কুমার বলেন,পোষণ জ্ঞানের সূচনা,এক নতুন দিগন্ত উন্মোচিত করবে। আচরণের আমূল পরিবর্তনের মাধ্যমেই এই ক্ষেত্রে বদল আনবে। ভারত খাদ্য উদ্বৃত্ত দেশ হয়েও,অপুষ্টির শিকার। এই কারনেই আচরণের পরিবর্তন প্রয়োজন। পরিস্থিতির দিকে নজর রেখে পোষণ জ্ঞানের উদ্যোগ নেওয়া হয়েছে। যা অত্যন্ত গুরুত্বপূর্ণ পদক্ষেপ।প্রধানমন্ত্রী নরেন্দ্র মোদীর,পুষ্টি কে জনআন্দোলনে রূপান্তরিত করার চিন্তা ভাবনা, এর মাধ্যমে সম্ভব হবে বলে তিনি আশা প্রকাশ করেন।
নীতি আয়োগের মুখ্য কার্য নির্বাহী আধিকারিক শ্রী অমিতাভ কান্ত ভারতের পুষ্টি প্রতিকূলতার চিত্র তুলে ধরে বলেন,বিশেষত দুর্বল,গর্ভবতী মহিলা,স্তন্যদায়ী মা এবং ৬ বছরের নিচে শিশুরা অপুষ্টির শিকার। মূলত আচরণগত ত্রুটি এর কারন বলে তিনি জানান। এই পোষণ জ্ঞান কৌশলের মাধ্যমে আচরণের পরিবর্তন ঘটানো সম্ভব বলে তিনি জানান।
নারী ও শিশু বিকাশ মন্ত্রকের সচিব শ্রী রামমোহন মিশ্র পোষণ জ্ঞান পোর্টালের সূচনার ভূয়সী প্রশংসা করেন। সমাজের উন্নয়নে এই পোর্টাল বিশেষ কার্যকরী ভূমিকা পালন করবে বলে তিনি উল্লেখ করেন।
ড:রাকেশ সারওয়ালের তত্বাবধানে স্বাস্থ্য ও পরিবার কল্যাণ মন্ত্রক এবং নারী ও শিশু বিকাশ মন্ত্রকের সহযোগিতায় পোষণ জ্ঞান ডিজিটাল তথ্য ভাণ্ডারটি নির্মিত হয়েছে।
দায়িত্বপ্রাপ্ত কমিটির অনুমোদন সাপেক্ষে এই তথ্য ভাণ্ডার ওয়েবসাইটে যে কোনো ব্যক্তি তথ্য প্রদান করতে পারবেন।
কেন্দ্রীয় নারী ও শিশু বিকাশ মন্ত্রক, স্বাস্থ্য ও পরিবার কল্যাণ মন্ত্রক,জলশক্তি, পঞ্চায়েতী রাজ, ক্রেতা, খাদ্য এবং গণবন্টন মন্ত্রক, ইউনিসেফ, এফএসএসএআই, ন্যাশনাল ইন্সটিটিউট ফর নিউট্রিশান, আইসিএমআর, এনআইআরডিপিআর, এনআইপিসিসিডি, এফ এন্ড বির মতন সহযোগী সংস্থার প্রতিনিধিরা আজকের এই অনুষ্ঠানে যোগ দেন। তাছাড়াও বিএমজিএফ, বিবিসি মিডিয়া একশান, জিভিকা এবং এলাইভ এন্ড থ্রাইভের মতন অংশীদার সংস্থার প্রতিনিধিরাও আজকের উদ্দ্বোধনী অনুষ্ঠানে অংশ নেন।
(CG/PPM